CELEX: 62015CN0538
Language: el
Date: 2015-10-15 00:00:00
Title: Υπόθεση C-538/15: Αίτηση προδικαστικής αποφάσεως την οποία υπέβαλε το Juzgado de Primera Instancia de Olot (Ισπανία) στις 15 Οκτωβρίου 2015 — Francesc de Bolós Pi κατά Urbaser, S.A.

21.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 429/12
            
         Αίτηση προδικαστικής αποφάσεως την οποία υπέβαλε το Juzgado de Primera Instancia de Olot (Ισπανία) στις 15 Οκτωβρίου 2015 — Francesc de Bolós Pi κατά Urbaser, S.A.
   (Υπόθεση C-538/15)
   (2015/C 429/16)
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de Primera Instancia de Olot
   
      Διάδικοι στην υπόθεση της κύριας δίκης
   
   
      Προσφεύγων: Francesc de Bolós Pi
   
      Καθής: Urbaser, S.A.
   
      Προδικαστικά ερωτήματα
   
   
               1)
            
            
               Συνάδει με το άρθρο 101 ΣΛΕΕ, σε συνδυασμό με το άρθρο 10 και το άρθρο 4, παράγραφος 3, ΣΕΕ, κανονιστική ρύθμιση όπως το βασιλικό διάταγμα 1373/2003, της 7ης Νοεμβρίου 2003, που θεσπίζει τον πίνακα αμοιβών των procuradores, κατά την οποία η αύξηση ή η μείωση του κατώτατου ορίου της αμοιβής τους δεν μπορεί να υπερβεί το 12 %, όταν οι αρχές του κράτους, περιλαμβανομένων των δικαστηρίων του, δεν μπορούν να μην εφαρμόσουν τις εν λόγω ελάχιστες αμοιβές ούτε όταν συντρέχουν εξαιρετικές περιστάσεις;
            
         
               2)
            
            
               Για τους σκοπούς της εφαρμογής του προμνησθέντος νόμιμου πίνακα αμοιβών χωρίς εφαρμογή των ελάχιστων ορίων που θεσπίζει, μπορεί να θεωρηθεί εξαιρετική περίσταση η σημαντική δυσαναλογία μεταξύ της πράγματι εκτελεσθείσας εργασίας και του ύψους της αμοιβής που προκύπτει από την εφαρμογή του πίνακα αμοιβών;
            
         
               3)
            
            
               Συνάδει το άρθρο 56 ΣΛΕΕ με το βασιλικό διάταγμα 1373/2006;
            
         
               4)
            
            
               Πληροί το εν λόγω βασιλικό διάταγμα τις απαιτήσεις της αναγκαιότητας και της αναλογικότητας τις οποίες θέτει το άρθρο 15, παράγραφος 3, της οδηγίας 2006/123/ΕΚ (1);
            
         
               5)
            
            
               Εμπίπτει στο άρθρο 6 της Ευρωπαϊκής Συμβάσεως για τα Δικαιώματα του Ανθρώπου και των θεμελιωδών ελευθεριών το δικαίωμα αποτελεσματικής έννομης προστασίας του ενδιαφερομένου σε περίπτωση που η καθορισθείσα αμοιβή του procurador αποβαίνει δυσανάλογα υψηλή ή δεν αντιστοιχεί στην πράγματι εκτελεσθείσα εργασία;
            
         
      (1)  Οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (ΕΕ L 376, σ. 36).